நிமாபென் ஆச்சார்யா

நிமாபென் பாவேசுபாய் ஆச்சார்யா (Nimaben Bhaveshbhai Acharya) இந்தியாவைச் சேர்ந்த ஓர் அரசியல்வாதியாவார். குசராத்து மாநிலத்தில் உள்ள அஞ்சார் தொகுதியில் இருந்து அதன் 12-ஆவது சட்டமன்ற உறுப்பினராகத் தேர்ந்தெடுக்கப்பட்டார். முன்னதாக இவர் குசராத்து குடும்பக் கட்டுப்பாட்டுக் குழுவில் பணியாற்றினார்.

 சம்பவங்கள் 
2017-ஆம் ஆண்டு ஏப்ரல் மாதத்தில் ஓர் இறுதிச் சடங்கிற்குச் சென்று கொண்டிருந்தபோது, நிமாபென்னின் வாகனம் அடையாளம் தெரியாத ஆண்களால் தாக்கப்பட்டது. அவர்கள் காரின் கண்ணாடியை உடைத்தனர். ஆனால், நிமாபென்னுக்கும் அவரது ஓட்டுநருக்கும் எந்த பாதிப்பும் ஏற்படவில்லை.

 சர்ச்சை 
நிமாபென் 2009-ஆம் ஆண்டு நடைபெற்ற மக்களவை தேர்தலின் போது முன்னாள் சட்டமன்ற உறுப்பினர் காந்தி அம்ருதியாவுடன் சேர்ந்து வாக்குகளைப் பணம் கொடுத்து வாங்கியதாகக் குற்றம்சாட்டப்பட்டார். இந்த வழக்கில் மோர்பி மாவட்ட குற்றவியல் நடுவர் இவருக்கு ஓர்  ஆண்டு சிறைத்தண்டனை விதித்தார்.

 அரசியல் வாழ்க்கை 
நிமாபென் 2002, 2007-இல் நடைபெற்ற சட்டமன்றத் தேர்தல்களில் இந்திய தேசிய காங்கிரசு கட்சியின் சார்பாக போட்டியிட்டு வென்றார். ஆனால், 2007-ஆம் ஆண்டில் இவரது கணவரும் ஆறு மாமன்ற உறுப்பினர்களும் பாரதிய சனதா கட்சிக்குத் தாவினார்கள். பின்னர் நிமாபென்னும் தனது கணவரின் வழியைப் பின்பற்றி பாரதிய சனதா கட்சிக்கு மாறினார்.

நிமாபென் 2007-ஆம் ஆண்டு குடியரசுத் தலைவர் தேர்தலில் பைரோன் சிங் செகாவத்துக்கு வாக்களித்ததையடுத்து, இவரின் கட்சி விரோத நடவடிக்கைகளைச் சுட்டி காங்கிரசு கட்சியிலிருந்து வெளியேற்றப்பட்டார்.

 மேற்கோள்கள் 

பகுப்பு:குஜராத் அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மருத்துவர்கள்
பகுப்பு:பெண் அரசியல்வாதிகள்